《淮阳归兴四首 其一》
明代·何白

淮泗秋风动地来，月明如水雁声哀。南经伍员吹篪市，北眺曹公较弩台。

归路渐香菰米饭，佳期已负菊花杯。愁闻烽火连东北，极目浮云黯未开。

作者简介：（?—1628）明浙江永嘉人，字无咎，号丹丘。幼为郡小吏，龙君御为郡司理，异其才，为加冠，集诸名士赋诗以醮之，为延誉海内，遂有盛名。归隐梅屿山中。工画山水竹石，能诗。著有《汲古阁集》。